open-index/open-wikipedia-markdown huggingface dataset:
வேளாண்மை ஆராய்ச்சி நிலையம், திருப்பதிசாரம்

alt=திருப்பதிசாரம்|thumb|முதன்மை அலுவலகம், வேளாண்மை ஆராய்ச்சி நிலையம், திருப்பதிசாரம்

**வேளாண்மை ஆராய்ச்சி நிலையம்** (*Agricultuiral Research Station / ARS*), திருப்பதிசாரம்  தமிழ்நாடு வேளாண்மைப் பல்கலைக்கழகத்தில் உள்ள ஆராய்ச்சி இயக்கத்தின் கீழ் செயல்படும் ஒரு நிலையம் ஆகும்.

= தோற்றம் =
இது 1976 ஆம் ஆண்டு கன்னியாகுமரி மாவட்டத்தில் காணப்படும் பல்வேறு சூழ்நிலைகளுக்கு ஏற்ற நெல் சாகுபடிக் தொழில்நுட்பங்களை கண்டுபிடிக்கவும் விவசாயிகளின் குறைகளை தீர்க்கவும் இந்த வேளாண்மை ஆராய்ச்சி நிலையம் தமிழ் நாடு வேளாண்மைப் பல்கலைக்கழகத்தின் கீழ் நிறுவப்பட்டது .தொடக்கக்காலத்தில் இந்த ஆராய்ச்சி நிலைய வளாகம் விவசாயத் துறையின் கட்டுப்பாட்டில் தான் இருந்தது.  1981 ஆம் வருடம் தமிழ்நாடு வேளாண்மைப் பல்கலைக்கழகத்திற்கு இவ்வளாகம் வழங்கப்பட்டது.

= நெல் இரகங்கள் கண்டுபிடிப்பு =
இவ்வேளாண்மை ஆராய்ச்சி நிலையத்திலிருந்து இதுவரை ஐந்து இரங்கள் டிபிஎஸ் (TPS) எனும் பெயரில் வெளியிடப்பட்டு இருக்கின்றன. திருப்பதிசாரம் என்பதன் சுருக்கமே டிபிஎஸ் ஆகும்.
* டிபிஎஸ்-1
* டிபிஎஸ்-2
* டிபிஎஸ்-3
* டிபிஎஸ்-4
* டிபிஎஸ்-5.

= இது எங்கு உள்ளது =
நாகர்கோவில் அருகில் நாகர்கோவிலில் இருந்து திருநெல்வேலி செல்லும் தேசிய நெடுஞ்சாலை (NH 47B) யில் திருப்பதிசாரத்தில் அமைந்துள்ளது. நாகர்கோவிலில் இருந்து சுமார் 7 கி.மீ. தூரத்தில் உள்ளது. *நால்கால்மடம்* என்ற இடத்திலிருந்தும் சுமார் அரை கி.மீ. தூரம் மற்றும் "ஓட்டாபீஸ்" எனும் இடத்திலிருந்தும் அரை கி.மீ. தொலைவில் அமைந்துள்ளது.

= நெல் இரகங்கள் =
இந்த் நிலையத்தில் இருந்து வெளியிடப்பட்ட இரகங்கள் பின் வருமாறு

= அண்மையில் வெளியிடப்பட்ட ரகம் =
அண்மையில் டிபிஎஸ் 5 என்ற 118 நாளில் 6100 கிலோ நெல்லை அறுவடையாகக் கொடுக்கக்கூடிய புதிய இரகம் வெளியிடப்பட்டது.

= மற்ற ஆராய்ச்சிகள் =
# விதை நெல் உற்பத்தி
# தோட்டக்கலை ஆராய்ச்சிகள்
# சுற்றுச்சூழல் மேம்பாடு
# பூச்சி நோய் நிர்வாகம்

= வேளாண்மைக் கல்லூரி =
இந்த ஆராய்ச்சி நிலையத்தை வேளாண்மைக்கல்லூரி அல்லது தோட்டக்கலைக் கல்லூரியாக மாற்ற முயற்சி நடைபெற்றுக் கொண்டுஇருக்கிறது

= ஆராய்ச்சி நிலையப் பண்ணை =
அராய்ச்சி நிலையப் பண்ணையில் மண்புழு உரம் உற்பத்தி, விதை நெல் உற்பத்தி, ஆய்வகம், வாழை, மாமரம், முருங்கை மரங்கள் போன்ற பயிர்கள், ஆடு வளர்ப்பு, வரப்பு புல் (bund grass) மற்றும் மீன்கள் ஆகிய செயல்பாடுகள் நடைபெறுவதால் பண்ணைக்கு உபரி வருமானம் கிடைக்கிறது.

= மேற்கோள் =

பகுப்பு:கன்னியாகுமரி மாவட்டம்
பகுப்பு:தமிழ்நாட்டிலுள்ள வேளாண்மை ஆய்வு நிறுவனங்கள்
பகுப்பு:தமிழ்நாடு வேளாண்மைப் பல்கலைக்கழகம்
1-எப்டேனால்

**1-எப்டேனால்** *(1- Heptanol )* என்பது ஏழு கார்பன்களைக் கொண்ட சங்கிலியால் ஆன ஓர் ஆல்ககால் ஆகும். இதனுடைய சுருங்கிய மூலக்கூறு வாய்பாடு CH3(CH2)6OH. .   நிறமற்ற இத்திரவம் நீரில் சிறிதளவே கரைகிறது. ஆனால் எத்தனால், ஈதர் போன்ற கரைப்பான்களுடன் கலக்கும் இயல்பு கொண்டுள்ளது. 

## மீள்பார்வை

1-எப்டேனாலுக்கு 2-எப்டேனால் 3-எப்டேனால் மற்றும் 4-எப்டேனால் என்ற மூன்று கூடுதலான நேர்சங்கிலி மாற்றியன்கள் உள்ளன. இவை மூன்றும் செயற்படும் ஐதராக்சில் குழு இருக்குமிடத்தின் அடிப்படையில் வேறுபடுகின்றன.

இணைப்புகளில் உள்ள இடைவெளிகளை நிரப்பும் இதய மின்சோதனைகளில் எப்டேனால் பயனாகிறது. மேலும் இது தசைத் திசுக்களுக்கு இடையேயான அச்சுஎதிர்ப்புத் திறனை அதிகரிக்கிறது. அதிகரிக்கப்பட்ட இந்த எதிர்ப்புச்சக்தியால் கடத்தல் திசைவேகம் குறைந்து உள்ளெழும் கிளர்ச்சி மற்றும் தளராது நீடிக்கும் இதயதுடிப்புக்கு ஏற்ற வகையில் இதயத்தின் ஏற்புத்தன்மை அதிகரிக்கிறது.

1-எப்டேனால் இனிய மணம் கொண்டிருப்பதால் ஒப்பனைப் பொருட்களில் இந்த நறுமணம் உபயோகமாகிறது.

## மேற்கோள்கள்

## இவற்றையும் காண்க
* 2-எப்டேனால்
* 3-எப்டேனால்

பகுப்பு:முதன்மை ஆல்ககால்கள்
பகுப்பு:ஆல்கனால்கள்
1-நோனேனால்

**1-நோனேனால்** *(1- Nonanol )* என்பது ஒன்பது கார்பன்களைக் கொண்ட சங்கிலியால் ஆன ஓரு கொழுப்பு ஆல்ககால் ஆகும். இதனுடைய சுருங்கிய மூலக்கூறு வாய்பாடு CH3(CH2)8OH.  நிறமற்ற நிலையில் இருந்து இத்திரவம் இலேசான மஞ்சள் நிறத்துடன் காணப்படுகிறது. சித்திரனிலால் சாறுக்கு நிகராக எலுமிச்சையின் மணத்துடன் 1-நோனேனால் காணப்படுகிறது.

இயற்கையில் நோனேனால் ஆரஞ்சு சாறில் காணப்படுகிறது. செயற்கை எலுமிச்சைச் சாறு தயாரித்தல் நோனேனாலின் முக்கியமான உபயோகமாகும். நோனைல் அசிட்டேட்டு போன்ற நோனேனாலின் எசுத்தர்கள் வாசனைத் திரவியம் தயாரிப்பில் உபயோகப்படுத்தப்படுகிறது.

## மேற்கோள்கள்

பகுப்பு:கொழுப்பு ஆல்ககால்கள்
பகுப்பு:முதன்மை ஆல்ககால்கள்
பகுப்பு:ஆல்கனால்கள்
1-அன்டெக்கேனால்

**1-அன்டெக்கேனால்** *( Undecanol  )* என்பது பதினொன்று கார்பன்களைக் கொண்ட சங்கிலியால் ஆன ஓரு கொழுப்பு ஆல்ககால் ஆகும். இதனுடைய சுருங்கிய மூலக்கூறு வாய்பாடு C11H24O.இது **அண்டெக்கேனால்** அல்லது **அன்டெக்கேன் –1- ஆல்**, **அன்டெக்கைல் ஆல்ககால்**, **என்டிகேனால்** என்றும் அழைக்கப்படுகிறது.   நிறமற்ற இத்திரவம் நீரில் கரையாது. இதனுடைய உருகுநிலை 19 பாகை செல்சியசு மற்றும் இதனுடைய கொதிநிலை 243 பாகை செல்சியசு ஆகும்.

## தயாரிப்பும் பயன்களும்

எலுமிச்சை பூவின் வாசமும் கொழுப்புச் சுவையும் கொண்ட இச்சேர்மம் உணவுப்பொருள்களில் சுவையூட்டும் பொருட்களாகவும் பயன்படுகிறது. பொதுவாக அன்டெக்கேனால் இதனையொத்த அன்டெக்கேனால்டிகைடை ஒடுக்கம் செய்து தயாரிக்கப்படுகிறது.

## இயற்கையில் அன்டெக்கேனால்

ஆப்பிள், வாழைப்பழம், வெண்ணெய், முட்டை மற்றும் சமைத்த பன்றி இறைச்சி போன்ற பல உணவுப்பொருட்களில் அன்டெக்கேனால் காணப்படுகிறது.

## தீங்குகள்

தோல், கண்கள், மற்றும் நுரையீரல் போன்ற உறுப்புகளில் அன்டெக்கேனால் எரிச்சலை ஏற்படுத்துகிறது. தீங்கு விளைவிப்பதில் அன்டெக்கேனால் எத்தனாலுக்கு நிகராக விளங்குகிறது.

## மேற்கோள்கள்

## வெளி இணைப்புகள்
*icsc MSDS

பகுப்பு:கொழுப்பு ஆல்ககால்கள்
பகுப்பு:முதன்மை ஆல்ககால்கள்
பகுப்பு:ஆல்கனால்கள்
1-டெக்கேனால்

**1-டெக்கேனால்** *(1- Decanol )* என்பது பத்து கார்பன்களைக் கொண்ட சங்கிலியால் ஆன ஓரு கொழுப்பு ஆல்ககால் ஆகும். இதனுடைய சுருங்கிய மூலக்கூறு வாய்பாடு C10H21OH .  நிறமற்ற பாகுநிலையில் உள்ள வலுவான நெடியுடைய இத்திரவம் நீரில் கரையாது. 20 பாகை செல்சியசு வெப்பநிலையில் நீருக்கு எதிரான இதனுடைய இடைமுக இழுவிசையின் அளவு 8.97 மில்லிநியூட்டன் / மீட்டர் ( mN/m ) ஆகும்.

## பயன்கள்

நெகிழியாக்கிகள், உயவுப் பொருட்கள், மேற்பரப்பிகள், கரைப்பான்கள் தயாரிப்பில் டெக்கெனால் பயன்படுத்தப்படுகிறது.

## தீங்குகள்

தோல் மற்றும் கண்களில் டெக்கேனால் எரிச்சலை ஏற்படுத்துகிறது. இது கண்களில் தெளிக்கப்பட்டால் கண்களுக்கு  நிரந்தர பாதிப்பை ஏற்படுத்தும். இதனை உள்ளிழுத்தலும் உட்கொள்ளுதலும் உடலுக்கு தீங்கை விளைவிக்கும். சுற்றுச்சூழலுக்கும் டெக்கேனால் கெடுதல் செய்கிறது. 

## மேற்கோள்கள்


பகுப்பு:கொழுப்பு ஆல்ககால்கள்
பகுப்பு:முதன்மை ஆல்ககால்கள்
பகுப்பு:ஆல்கனால்கள்
ஐதராபாத்து இல்லம்

**ஐதராபாத்து இல்லம்** (*Hydrabad House*, , ), என்பது புதுதில்லியில் இந்தியாவின் வாயில் வடமேற்கில் அமைந்துள்ள இந்திய அரசின் மாளிகை. புகழ்பெற்ற பிரித்தானியக் கட்டடக்கலை வல்லுநர் லூட்டியனால் இது ஐதராபாத்து நிசாம் ஓஸ்மான் அலி கானுக்காக அமைக்கப்பட்டது. 8.77 ஏக்கரில் அமைந்துள்ள இம் மாளிகை வண்ணத்துப் பூச்சி வடிவிலானது. மொகலாய-ஐரோப்பிய கட்டடக்கலவையின் கலவையாய் இது திகழ்கிறது. மாளிகையின் முகப்பில் குவிமாடம் அமைந்துள்ளது.

1947 ஆம் ஆண்டில் இந்திய விடுதலைக்குப் பின் ஐதராபாத் நிசாம் இம் மாளிகையை இந்திய அரசிற்குத் தந்து விட்டார். அன்று முதல் வெளிநாட்டுத் தலைவர்களின் விருந்தோம்பல், முக்கியப் பத்திரிக்கைக் கூட்டங்கள், அரசு விருந்துகள் போன்றவற்றுக்காக இது பயன்படுத்தப்படுகிறது.

## மேற்கோள்கள்

பகுப்பு:தில்லி சுற்றுப் பகுதிகள்
பகுப்பு:தில்லியில் உள்ள அரசு கட்டடங்கள்
திருப்பூர் மத்திய அரிமா சங்க விருதுகள்

**அரிமா விருது** என்பது திருப்பூர் மத்திய அரிமா சங்கத்தினால் ஆண்டுதோறும் வழங்கப் பட்டு வரும் ஒரு விருது ஆகும். இவ்விருது படைப்பாளிகளை ஊக்குவிக்குமுகமாக *அரிமா குறும்பட விருது* என்ற பெயரில் சிறந்த குறும்படங்களுக்கும், *அரிமா ஆவணப்பட விருது* என்ற பெயரில் சிறந்த ஆவணப்படங்களுக்கும்,  *அரிமா சக்தி விருது* என்ற பெயரில் சிறந்த பெண் எழுத்தாளர்களுக்கும் 15 ஆண்டுகளாக ஆண்டுதோறும் வழங்கப்பட்டு வருகிறது. 

## திருப்பூர் மத்திய அரிமா சங்க விருதுகள் 2014
**திருப்பூர் மத்திய அரிமா சங்க விருதுகள் 2014**   டிசம்பர் 25, 2014  இல் திருப்பூர், காந்தி நகர், மத்திய அரிமா சங்க வளாகத்தில் 30 படைப்பாளிகளுக்கு வழங்கப்பட்டது. அரிமா குறும்பட/ ஆவணப்பட விருதுகள் 5 பேருக்கும், திருப்பூர் குறும்படப் படைப்பாளிகளுக்கான சிறப்புப் பரிசுகள் 3 பேருக்கும் அரிமா சக்தி விருதுகள் 22 பெண்களுக்கும் வழங்கப்பட்டன. விருதுகளை எழுத்தாளர் சுப்ரபாரதிமணியன், அரிமா சங்க இயக்குநர் ராதாகிருஷ்ணன் ஆகியோர் வழங்கினர்.  நிகழ்ச்சியை பேராசிரியை செல்வி தொடக்கி வைத்தார்.

## திருப்பூர் மத்திய அரிமா சங்க விருதுகள் 2013
**திருப்பூர் மத்திய அரிமா சங்க விருதுகள் 2013**,  ஜூன் 15, 2013 இல் மத்திய அரிமா சங்கம், ஸ்டேட் பாங்க் காலனி, காந்திநகர், திருப்பூர், இந்தியாவில் 14 படைப்பாளிகளுக்கு வழங்கப்பட்டது. அரிமா குறும்பட/ ஆவணப்பட விருதுகள் 8 பேருக்கும், திரைப்பட நூலுக்கான விருது ஒருவருக்கும், அரிமா சக்தி விருதுகள் 5 பெண்களுக்கும் வழங்கப்பட்டன. நிகழ்வுக்கு அரிமா உதயசங்கர் தலைமை தாங்கினார். சுப்ரபாரதிமணியன், அஜயன்பாலா, ஈழவாணி, சி.ரவி. ஆகியோர் உரை ஆற்றினர். பரிசுத்தொகை 25000 ரூபா.

## திருப்பூர் மத்திய அரிமா சங்க விருதுகள் 2008
**திருப்பூர் மத்திய அரிமா சங்க விருதுகள் 2008** ஓகஸ்ட் 26, 2008 இல் 13 படைப்பாளிகளுக்கு வழங்கப்பட்டது. அரிமா குறும்பட விருதுகளை 8 குறும்படப்படைப்பாளிகளும் (கருணா ,விஆர்பி மனோகர், ஆண்டோ, தாரகை, கோவை சதாசிவம்,புவனராஜன், சுபாஸ், குணவதிமைந்தன்) அரிமா சக்தி விருதுகளை 5 பெண் எழுத்தாளர்களும் (பேராசிரிகைகள் முத்து சிதம்பரம், பாக்கியமேரி, சுலோட்சனா, அருணாதேவி, அம்சா) பெற்றுக் கொண்டனர். 

## மேற்கோள்கள்

பகுப்பு:தமிழ் இலக்கிய விருதுகள்
இலக்கிய விருதுகள்
புச்செரெர் வினை

**புச்செரெர் வினை** (*Bucherer reaction*) என்பது கரிம வேதியியலில் அம்மோனியா மற்றும் சோடியம் பைசல்பைட்டு முன்னிலையில் ஒரு நாப்தைலமீன் நாப்தாலாக மீளக்கூடிய ஒரு மாற்று வினையாகும்.

:
 
பிரெஞ்சு வேதியியலாளர் ராபர்ட் லெப்டிட்டு, 1898 இல் இவ்வினையைக் கண்டறிந்தார். ஆனால் (1869–1949) காலத்தவரான செருமன் வேதியியலாளர் ஆன்சு தியோடர் புச்செரர் இவ்வினையின் மீள்வினையை தனியராக கண்டறிந்து 1904 ஆம் ஆண்டில் வெளியிட்டார். எனவே இவ்வினை தவறுதலாக புச்செரர்-லெப்டிட்டு வினையென்று வழங்கப்படுகிறது.

## வினைவழிமுறை
வினைவழி முறையின் **முதல் படியில்** ஒரு கார்பன் அணுவுடன் அதிக எலக்ட்ரான் அடர்த்தியுடன் ஒரு புரோட்டான் சேர்கிறது. எனவே நாப்தாலின் **C2** அல்லது **C4** கார்பன் முன்னுரிமை பெறுகிறது. **(1)** இதனால் ஒத்திசைவு நிலைபெற்ற கூட்டு விளைபொருள் உருவாகிறது. **1a-1e.** நாப்தலீனிலுள்ள முதல் வளைய அமைப்பு 25 கிலோ கலோரி / மோல் இழப்பில் அரோமாட்டிக் பண்பை இழக்கிறது. அடுத்த படியில் **1e** வழியாக **C3** கார்பனுடன் பைசல்பைட்டு எதிர்மின் அயனி சேர்கிறது. இந்தக் காரணத்தால் **3a** உருவாகிறது. இது அதிக நிலைப்புத் தன்மை கொண்ட டெட்ராலோனின் சல்போனிக் அமிலமாக இடம் மாறுகிறது. அமீனின் அணுக்கரு நாட்டக்  கூடுதல் வினையால் **4a** உருவாகிறது மற்றும் இதனுடைய அமைப்பு மாற்ற சமநிலை வடிவமான  **4b** நீரை இழந்து ஒத்திசைவு நிலைபெற்ற நேர்மின் அயனியாகிறது. **5a** இச்சேர்மம் புரோட்டான் நீக்கப்பட்டு இமைன்  **5b** அல்லது இனாமைன்  **5c** ஆக மாறுகிறது. ஆனால் இரண்டும் இயங்கு சமநிலையில் காணப்படுகிறது. இனாமைன் சோடியம் பை சல்பைட்டை நீக்கி நாப்தைலமீனாக உருவாகிறது. **(6)**

:

இது ஒரு மீள் வினை என்பதை முக்கியமாகக் கவனத்திற் கோள்ள வேண்டும்.இவ்வினையின் தொகுப்பு கீழே தரப்பட்டுள்ளது.

:

புச்செரெர் கார்பசோல் தொகுப்பு வினையும் இதனுடன் தொடர்பு கொண்ட வினையாகும்.

## மேற்கோள்கள்


பகுப்பு:பதிலீட்டு வினைகள்
பகுப்பு:பெயர் வினைகள்
காவல்துறை தலைமை இயக்குநர்

இந்தியாவில் **காவல்துறையின் தலைமை இயக்குநர்** ()  என்பது இந்தியக் காவல்துறையின் மிக உயரிய பதவியாகும். இப்பதவியில் உள்ளவர்கள் அனைவரும் இந்தியக் காவல் பணி அதிகாரிகள் ஆவர். இவர்கள் பொதுவாக ஒரு மாநிலத்தில் காவல்துறைக்கு தலைமை வகிப்பர். ஆயினும் இவர்கள் சிறைத்துறை, குற்றப் புலனாய்வு மற்றும் உளவுத்துறை முதலிய மாநில அரசின் துறைகளின் தலைவர்களாகவோ அல்லது நடுவண் புலனாய்வுச் செயலகம், மத்திய சேமக் காவல் படை போன்ற நடுவண் அரசின் துறைகளிளோ பணியமர்த்தப்படலாம். அசோகச் சின்னம், அதன் கீழ் குறுக்காக வைக்கப்பட்ட வாளும் குறுந்தடியும் அதற்குக் கீழ் ஆங்கிலத்தில் IPS எழுத்து இப்பதவியின் சின்னமாகும். கூடுதல் காவல்துறை தலைமை இயக்குநர் (ADGP) இந்திய காவல்துறை சேவையில் (IPS) ஒரு தலைமை இயக்குநர் (DGP) க்கு இளையவராக கருதப்படுகிறார்.  ஏடிஜிபி மற்றும் டிஜிபி இருவரும் 3-ஸ்டார் போலீஸ் தரவரிசையில் இருந்தாலும், டிஜிபி ஒரு மாநிலம் அல்லது யூனியன் பிரதேசத்தில் போலீஸ் படையின் தலைவராகவும், ஏடிஜிபி ஒரு துணை அதிகாரியாகவும் இருக்கிறார். 

## பதவி நியமனம்
மாநில அரசுகள் மத்திய அரசுப் பணியாளா் தோ்வு ஆணையத்துக்கு (யுபிஎஸ்சி) டிஜிபி அந்தஸ்தில் உள்ள அதிகாரிகளின் பெயா்களை அனுப்பும், அதிலிருந்து மூவரை யுபிஎஸ்சித் தேர்வுக்குழு பரிந்துரைக்கும் அதிலொருவரைத் தலைமை இயக்குநராக மாநில அரசுகள் நியமிக்கும். இப்பதவி நியமனம் தொடா்பாக உச்சநீதிமன்றம் பிறப்பித்த உத்தரவுகளின்படியும், யுபிஎஸ்சி விதிமுறைகளின்படியும், குறைந்தது 2 ஆண்டுகள் அந்தப் பதவியில் இருக்கக்கூடிய அதிகாரியே நியமிக்கப்பட வேண்டும். பதவியேற்பவர் குறைந்தது ஆறு மாதப் பதவிக்காலமாவது இருக்கவேண்டும்.

## தமிழ்நாடு
தமிழ்நாட்டில் 2025 ஆகஸ்ட் வரை 31 இயக்குநர்கள் பதவி வகித்துள்ளனர்.
* அசோக் குமார்
* டி.கே. இராஜேந்திரன்
* ஜெ.கே. திருப்பாதி (2019 ஜூலை 01 - 2021 ஜூன் 30 
* சைலேந்திர பாபு (2021 ஜூலை 01 - 2023 ஜூன் 30)
* சங்கர் ஜிவால் (2023 ஜூலை 01 - 2025 ஆகஸ்ட் 31)
* ஜி. வெங்கட்ராமன் (2025 ஆகஸ்ட் 31 -)

## மேலும் காண்க
* காவல்துறை கூடுதல் தலைமை இயக்குநர் 

## மேற்கோள்கள்
 

பகுப்பு:காவல்துறை
பகுப்பு:இந்தியக் காவல்துறை
ஹர்சுல் ஏரி

**ஹர்சுல் ஏரி**, மகாராஷ்டிரா மாநிலத்தின் சத்திரபதி சம்பாஜிநகர் மாவட்டத்தின்  நிர்வாகத் தலைமையிடமான சத்திரபதி சம்பாஜிநகரத்தில் உள்ளது. இது சம்பாஜிநகரத்தில் வாழும் ஒரு லட்சத்துக்கும் அதிகமானோருக்கான நீர் ஆதாரமாக இருக்கிறது. இதன் மூலம் இந்த நகரத்தின் 16 வார்டுகளில் உள்ள மக்களுக்கு நீர் வழங்கப்படுகிறது. இது வற்றும்பொழுது ஜெயக்வாடி அணையில் தேங்கியுள்ள நீரைப் பயன்படுத்துவர். இந்த ஏரியில் சராசரியாக 24 அடி உயரத்துக்கு நீர்வரத்து இருக்கும்.

## மேற்கோள்கள்

பகுப்பு:மகாராட்டிராவின் ஏரிகள்
பகுப்பு:சத்திரபதி சம்பாஜிநகர்
தி செகண்ட் பெஸ்ட் எசோடிக் மரிகோல்ட் ஹோட்டல்

**தி செகண்ட் பெஸ்ட் எசோடிக் மரிகோல்ட் ஹோட்டல்** () இது 2015ஆம் ஆண்டில் திரைக்கு வந்த நகைச்சுவைக் காதல் நகைச்சுவை திரைப்படம் ஆகும். இந்தத் திரைப்படத்தை ஜோன் மட்டன் என்பவர் இயக்க, ஜூடி டென்ச், மேகி ஸ்மித், பில் நை, பெனிலோப் வில்டன், தேவ் படேல் உள்ளிட்ட பலர் நடித்துள்ளனர். இந்தத் திரைப்படம் பெப்ரவரி 27ஆம் திகதி வெளியாகவுள்ளது.

## நடிகர்கள்
* ஜூடி டென்ச்
* மேகி ஸ்மித்
* பில் நை
* பெனிலோப் வில்டன்
* தேவ் படேல்

## வெளி இணைப்புகள்
* 
* 
* 

பகுப்பு:ஆங்கிலத் திரைப்படங்கள்
பகுப்பு:2015 ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:அமெரிக்க நகைச்சுவை-நாடகத் திரைப்படங்கள்
பகுப்பு:அமெரிக்கத் திரைப்படங்கள்
கால்சியம் குரோமேட்டு

**கால்சியம் குரோமேட்டு** (*Calcium chromate*) என்பது CaCrO4 என்ற மூலக்கூறு வாய்பாடு கொண்ட ஒரு வேதிச் சேர்மமாகும். இது பிரகாசமான மஞ்சள் நிறத்தில் திடரூபத்தில் காணப்படுகிறது. பொதுவாக இது ஒரு இரு நீரேறியாகத் தோன்றுகிறது.

## பண்புகள்
கால்சியம் குரோமேட்டு 200 பாகை செல்சியசு வெப்பநிலையில் நீரை இழக்கிறது. கரிம பொருட்களுடன் அல்லது ஆக்சிசன் ஒடுக்கிகளுடன் வினை புரிந்து குரோமியமாக உருவாகிறது. திடரூப கால்சியம் குரோமேட்டு ஐதரசீன் உடன் வெடியொலியுடன் வினைபுரிகிறது. போரானுடன் இணைத்து பற்றவைத்தால் தீவிரமாக எரிகிறது.

பகுப்பு:குரோமேட்டுகள்
பகுப்பு:கால்சியம் சேர்மங்கள்
பகுப்பு:ஆக்சிசனேற்றிகள்
பகுப்பு:கனிமவேதியியல் நிறமிகள்
தேராவில் ஆறு

**தேராவில் ஆறு** () என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் ஆறு ஆகும். மேலும் இந்த ஆறு மத்தியா முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இந்த ஆறு சுண்டிக்குளம் என்னும் கடற்காயலில் கடலுடன் கலக்குகின்றது.

## மேற்கோள்கள்

பகுப்பு:வட மாகாண ஆறுகள்
பகுப்பு:கிளிநொச்சி மாவட்ட ஆறுகள்
அந்துளியா

**அந்துளியா** என்னும் ஊர், ஒடிசாவின் அனுகோள் மாவட்டத்தில் உள்ளது. இது அனுகோள் வட்டத்துக்கு உட்பட்டது.

## அரசியல்
இது ஆட்டமல்லிக் சட்டமன்றத் தொகுதிக்கும், சம்பல்பூர் மக்களவைத் தொகுதிக்கும் உட்பட்டது.

## அமைவிடம்
இது மாவட்டத் தலைநகரான அனுகோளில் இருந்து 10 கி.மீ தொலைவில் உள்ளது.

## சான்றுகள்

பகுப்பு:அனுகோள் மாவட்டத்திலுள்ள ஊர்களும் நகரங்களும்
அரகிளி

**அரகிளி** என்னும் ஊர், ஒடிசாவின் அனுகோள் மாவட்டத்தின் கணிஹா மண்டலத்தில் உள்ளது.

## அரசியல்
இது பால்லஹடா சட்டமன்றத் தொகுதிக்கும், டேங்கானாள் மக்களவைத் தொகுதிக்கும் உட்பட்டது.

## சான்றுகள்

பகுப்பு:அனுகோள் மாவட்டத்திலுள்ள ஊர்களும் நகரங்களும்
பெருமுந்நூல்

**பெருமுந்நூல்** அல்லது **பிரஸ்தான திரயம்** (Prasthanatrayi)  (, IAST: ) எனப்படுவது உபநிடதம், பகவத்கீதை, பிரம்ம சூத்திரம் ஆகிய இந்து சமயத்தின்  அடிப்படை நூல்கள் மூன்றையும் குறிக்கும் சொல்லாகும். இந்நூல்கள் சுருதி பிரஸ்தானம், ஸ்மிருதி பிரஸ்தானம், தர்க்கப் பிரஸ்தான அடிப்படையில் அமைந்துள்ளது.

## சுருதி பிரஸ்தானம்/உபதேச பிரஸ்தானம்
வேதங்களின் இறுதிப் பகுதியில் அமைந்துள்ள ஞான காண்டமே உத்தர மீமாம்சை என்பர். உத்தர மீமாம்சை அல்லது உபநிடதங்கள், சுருதியை அடிப்படையாகக் கொண்டது. உபநிடதங்கள் பிரம்மத்தை உபதேசிப்பதால், **உபதேச பிரஸ்தானம்** என்றும் அழைப்பர். (injunctive texts)  (the starting point of revelation) வேதங்கள் மனிதர்களால் எழுதப்பட்டதல்ல. ரிஷிகள் தியான நிலைகளில் ஆழ்ந்திருந்தபோது, அவர்களுக்கு வெளிப்படுத்தப்பட்ட  ஆன்மீக உண்மைகளின் தொகுப்பே வேதங்கள். எனவே இதில் உள்ள செய்யுள்களை  மந்திரங்கள் என உயர்வாக அழைக்கப்படும்.

## சுமிருதி பிரஸ்தானம்/நடைமுறை பிரஸ்தானம்
சுமிருதியை அடிப்படையாகக் கொண்டது பகவத் கீதை. இதில் உள்ள செய்யுள்கள் சுலோகங்கள் எனப்படும். ஒரு ஆன்மீக சாதகன் இறைஞானம் பெற தேவையான சாதனைகளை கூறுவதாலும் இதனை **நடைமுறை பிரஸ்தானம்** (practical text) என்றும் அழைப்பர்.  ஸ்மிருதி பிரஸ்தானம் வேதங்களை அடிப்படையாகக் கொண்டு வாழ்க்கை நெறிமுறைகளை வகுத்துக்காட்டும் நூல்களே ஸ்மிருதிகள். இவை காலத்திற்கும், இடத்திற்கும் இடம்  மாறுபடுகிற வாழ்க்கை நியதிகளைக் கருத்தில் கொண்டு எழுதப்படுபவை. புராணங்கள், இதிகாசங்கள், தர்ம சாத்திரங்கள் போன்ற நூல்கள் ஸ்மிருதி பிரஸ்தான நூல்கள் ஆகும். **ஐந்தாம் வேதம்** என்று அழைக்கப்படும் ஸ்மிருதி நூலான மகாபாரதம், இந்து சமயத்தின் இரண்டாவது அடிப்படை நூலாகத் திகழ்கிறது.

## தர்க்கப் பிரஸ்தானம் அல்லது யுக்தி பிரஸ்தானம்
பிரம்ம சூத்திரம், தர்க்கப்பிரஸ்தானம் அல்லது நியாயப் பிரஸ்தானத்தின் அடிப்படையில் அமைந்த நூல். இதனை **யுக்தி பிரஸ்தானம்** (Yukti prasthana) (logical text) என்றும் அழைப்பர். இது உபநிடதங்களுக்கிடையே வேறுபாடுகள் போல் இருப்பதாக  தோன்றும் கருத்துக்களை யுக்தி பூர்வமாக சமன்படுத்தியும்; இறைவன், உலகம், மனிதன் போன்ற தத்துவங்களில் உபநிடதங்களுக்கு எதிரான கருத்துக்கள் கொண்டுள்ள சாங்கியம், வைசேடிகம், நியாயா, யோகா, பூர்வ மீமாம்சை தத்துவங்களை யுக்திப் பூர்வமான தர்க்கத்துடன் நீக்கி, வேதாந்த கருத்துக்களை நிலைநாட்டுவதே பிரம்ம சூத்திரத்தின் நோக்கம். பிரம்ம சூத்திரத்தில் உள்ள செய்யுட்களை சுலோகங்கள் என்பர்.

## அடிக்குறிப்புகள்

## மேற்கோள்கள்

*  
*  http://philpapers.org/rec/BHAVPP

## வெளி இணைப்புகள்
* prasthana trayi 
*Prasthan-Trayi Bhasya
*Who developed the Prasthana Trayi of the Vedanta school?
*Hinduism, what are Prasthanatrayi?  
* பரமார்த்த தரிசனம்
*பிரம்ம சூத்திரம்: ஒரு கருத்தியல் பிரதியின் உருவாக்கம்

பகுப்பு:இந்து சமய நூல்கள்
பகுப்பு:இந்திய மெய்யியல்
பகுப்பு:இந்து மெய்யியல்
பகுப்பு:சமசுகிருத நூல்கள்
நெய்மீன்

thumb|நெய் மீன் **நெய்மீன்**, **ராஜாமீன்**, **சீர்மீன்** மற்றும் **ராஜா கானாங்கெளுத்தி** (கிங் மாக்ரல்) (*Scomberomorus cavalla*)) என்ற பெயர்களில் அழைக்கப்படும் இந்த மீன் 50 கிலோ வரை எடை இருக்கும். மற்ற மீன்களை இது உணவாக உண்டு வழும் மீனாகும். இது ஹிஸ்டோன் நஞ்சிற்கு மிகவும் பெயர்போனதாகும்.  ஒமேகா 3 கொழுப்பு அமிலத்துடன் உள்ள இம்மீன் சுவையாக இருக்கும். இம் மீன்கள் பொழுதுபோக்கு மற்றும் வியாபார நோக்கத்திற்காக பிடிக்கப்படுகிறது. இந்தியாவின் தென்பகுதியான கன்னியாகுமரி மற்றும் தூத்துக்குடி மாவட்டங்களில் (லட்சதீவுக்கடல், இந்தியப்பெருங்கடல், மற்றும் மன்னார்வளைகுடா) உள்ள கடல்களில் அதிக அளவில் பிடிக்கப்பட்டு விற்பனைக்கு அனுப்பப்படுகிறது. இது இடம் பெயரக்கூடிய மீன் வகைகளில் ஒன்றாகும். மேற்கு அட்லாண்டிக் பெருங்கடல் மெக்சிகோ வளைகுடா பகுதிகளிலிருந்து இடம் பெயர்தலை காணலாம். 

= ஊட்டச்சத்து =
இந்த வகை மீன்கள் மற்ற வகை மீன்களை உணவாக உட்கொள்வதால் இதில் பாதரசம் உணவுச் சங்கிலியில் அடுத்து அடுத்த நிலைகளில் அதிக அளவில் சேமிக்கப்பட்டு (biomagnification) மீதைல் பாதரசமாக (methyl mercury), பாதரசத்தின் அதிகப்படியான  நஞ்சாக (நரம்பு  நஞ்சாக) மாற்றப்படுவதால் இதைத் தாய்மார்கள்,குழந்தைகள் மற்றும் கருவுற்ற பெண்கள் தவிர்க்க வேண்டும்.

= ஆதாரம் =

பகுப்பு:மீன்கள்
அனைத்துலக அலகு

மருந்தியலில் **அனைத்துலக அலகு** (அஅ, IU) என்பது ஒரு சாரப்பொருளின் எண்ணிக்கையை அளக்கப்பயன்படுத்தப்படும் அளவையலகு ஆகும். உயிர்ச்சத்துகள், வளரூக்கிகள், சில மருந்துப்பொருட்கள், நோய்த்தடுப்பூசிகள் போன்றனவற்றை அளக்க அனைத்துலக அலகு முறை பயன்படுத்தப்படுகின்றது.  ஒரு அனைத்துலக அலகு எனக்குறிக்கப்படும் இரு வெவ்வேறு பதார்த்தங்களின் எடையோ அல்லது கொள்ளளவோ சமமாக இருப்பதில்லை. இது குறிப்பிட்ட சாரப்பொருளின் உயிரியற் செயற்பாட்டு விளைவை மையமாகக் கொண்டு அளக்கப்படுகின்றது. உயிரியல் அல்லது மருந்தியல் செயற்பாட்டு விளைவே ஒரு அனைத்துலக அலகில் அக்குறிப்பிட்ட சாரப்பொருளின் எடை எவ்வளவாக இருக்க வேண்டும் என்பதைத் தீர்மானிக்கின்றது. எடுத்துக்காட்டாக, ஒரு அனைத்துலக அலகு உயிர்ச்சத்து ஏயின் எடை 0,3&nbsp;µg ரெட்டினோலுக்கு சமமாகும்; ஒரு அனைத்துலக அலகு உயிர்ச்சத்து டியின் எடை 0,025&nbsp;µg கோளிகல்சிபெரோலுக்குச் சமமாகும்.

## ஒரு அனைத்துலக அலகின் எடை சமன்பாடு
* **[[உயிர்ச்சத்து ஏ]]**: 1 அஅ =  0.3 μg ரெட்டினோல், அல்லது  0.6 μg பீட்டா கரோட்டின்
* **[[உயிர்ச்சத்து சி]]**: 1 அஅ =  50 μg L-அசுக்கோபிக் அமிலம்
* **[[உயிர்ச்சத்து டி]]**: 1 அஅ = 0.025 μg கோளிகல்சிபெரோல்/ஏர்கோகல்சிபெரோல்
* **[[உயிர்ச்சத்து ஈ]]**: 1 அஅ = 0.667 மிகி d-அல்பா-டொக்கோபெரோல், அல்லது 0.45&nbsp;mg  dl-அல்பா-டொக்கோபெரோல் அசட்டேட்டு.
* **[[இன்சுலின்]]**: 1 அஅ = 0.0347&nbsp;mg மனித இன்சுலின் (28.8 அஅ/மிகி).

## மேற்கோள்கள்


பகுப்பு:அலகுகள்
பகுப்பு:மருந்தியல்
முதலாம் பிருதிவிபதி

**முதலாம் பிருதிவிபதி** என்பவன் கங்க மன்னர்களில் ஒருவனாவான். இவன் கி.பி.880 இல் திருப்புறம்பியம் என்னும் இடத்தில் நடந்த போரில் இறந்தான்

## அரசுரிமைப் போர்கள்

ஒன்பதாம் நூற்றான்டின் பிற்பகுதியில் கங்கர்கள் மிகவும் வலுவிழந்திருந்தனர். அவர்களுக்கிடையில் ஏற்பட்டிருந்த பிளவுகள் இதனை மிகுதிப்படுத்தி இருந்தன. அவர்களுக்குள் ஏற்பட்ட அரசுரிமைப் போட்டி அவர்களை இரு மரபுகளாக்கியது. இப்பகுதி சிற்றரசர்களையும் இரு பிரிவுகளாக்கி இருந்தது. கங்க அரசுரிமையாளர்களில் ஒருவனே முதலாம் பிருதிவிபதி இவனைப் பாணரும், வைடும்பரும் ஆதரித்தனர். இன்னொருவன் முதலாம் இராசமல்லன் இவனை நுளம்பரும்,தெலுங்குச் சோடரும் ஆதரித்தனர். இவர்களுக்குள் நடந்த உட்பகைப் போர்கள் பல இப்போர்களின் இறுதியில் (கி.பி.878) வென்றவர்கள் பிருதிவிபதியும் அவன்தரப்பினருமே. ஆயினும் இராசமல்லன் முற்றிலும் வலுவிழந்துவிடவில்லை.

## [[திருப்புறம்பியம் போர்]]
இவ்வூர் குடந்தைக்கு அருகில் உள்ளது இங்கு கி.பி.880இல் நடந்த இந்தப் போர் தென்னாட்டு வரலாற்றில் பெரு முக்கியத்துவம் வாய்ந்த போராகும். சோழப் பேரரசு வளர்வதற்கு வித்திட்டப் போர். இப்போரின்போது பல்லவ பேரரசனாயிருந்தவன் நிருபதுங்கவர்மன் அவனுடன் அவன் மகன் அபராசிதன் ஆட்சியில் பங்குகொண்டிருந்தான். பல்லவருக்கு ஆதரவாக முதலாம் பிருதிவிபதியும், சோழன் ஆதித்தனும் பல்லவர் பக்கம் நின்று  பாண்டியன் வரகுணனை எதிர்த்துப் போரிட்டனர். பிருதிவிபதி பாண்டியர் படைகளைச் சூறையாடினான். இதைக்கண்ட பாண்டியன் சீற்றம்கொண்டு அவன்மீது பாய்ந்து அவனைக் கொன்று வீழ்த்தினான். ஆனால் மாள்வதற்குள் தன் வீரத்தால் பல்லவர் பக்கத்திற்கே வெற்றியளித்துவிட்டான். கங்கர்களின் உதயேந்திரக் கல்வெட்டு இச்செயலைப் பாராட்டி 'தன் உயிர் விட்டும் அபராசிதனை (வெல்ல இயலாதவன் என்பது அப்பெயரின் பொருள்) அபராசிதனாகவே ஆக்கிவிட்டான்' என்று குறிக்கிறது. திருப்புறம்பியத்தில் இன்றும் முதலாம் பிருதிவிபதியை அடக்கம்செய்து நிறுவப்பட்ட பள்ளிப்படைக் கோயில் உள்ளதாகத் தெரியவருகிறது. திருப்புறம்பியம் போரில் முதலாம் பிருதிவிபதி இறந்ததினால் இராசமல்லன் மரபு மீண்டும் வலுவுறத்தொடங்கியது.

## கருவி நூல்
தென்னாட்டுப் போர்க் களங்கள்,க. அப்பாதுரை.
பகுப்பு:மேலைக் கங்கர்கள் மரபு
பகுப்பு:880 இறப்புகள்
பகுப்பு:இந்திய அரசர்கள்
முருகன் அல்லது அழகு (நூல்)

**முருகன் அல்லது அழகு** என்பது முருகனைக் குறித்த ஒரு தமிழ் நூலாகும். இதைத் தமிழ்த்தென்றல் என்று அழைக்கப்படும் திரு. வி. க இயற்றினார்.

## வரலாறு
காரைக்குடியிலிருந்து வெளிவந்த குமரன் என்னும் திங்கள் மலரின் முதலிதழில், திரு.வி.க அவர்கள் முருகன் என்னும் கட்டுரையை எழுதினார். அந்தக் கட்டுரை பெரும் பாராட்டைப்பெற்றது. அதனை நூலாக வெளியிடுமாறு அவரின் நண்பர்கள் வற்புறுத்தினர். இதனால் அக்கட்டுரையில் மேலும் சில பகுதிகளைச் சேர்த்து **முருகன்** என்னும் பெயரில் நூலாக 1925-இல் வெளிவந்து. இரண்டாம் பதிப்பில் அழகைப் பற்றி அவர்பால் கருக்கொண்டிருந்த பல புதுப்பொருள் கூட்டி விரிவாக்கி, நூலின் உள்ளுறைக்கேற்ப நூலுக்கு **முருகன் அல்லது அழகு** என்னும் தலைப்பு மாற்றம்மட்டு 1927-ஆம் ஆண்டு வெளியிடப்பட்டது. 

திரு.வி.க.வின் முருகன் அல்லது அழகு, சங்கப் புலவர் நக்கீரரின் திருமுருகாற்றுப்படையின் நுட்பத்தை விளக்கும் ஓர் ஆராய்ச்சி நூல் என்பர்.  இந்நூலைப் பாரி நிலையம் பதிப்பகத்தார் 1994 ஆண்டு 18-ஆம் பதிப்பாக வெளியிட்டுள்ளனர். முருகப்பெருமானின் பன்னிரு கரங்களைப் போல் இந்நூலில் 12 கட்டுரைகள் அமைந்துள்ளன என்பது குறிப்பிடத்தக்கது.

;இதன் பகுதிகள்
# முருகன் பொருளும் பொதுமையும்
# அழகின் இயலும் கூறும்
# முருகின் தொன்மை
# இயற்கைவழி அழகைக் காண்டல்
# பாட்டும் ஓவியமும் இசையும் பிறவும்
# முருகனைக் காண முனைப்பை யறுத்தல்
# அருணகிரியாரும் பெண்ணுலகும்
# உறுதியும் நோன்பும்
# பொதுநெறியும் தமிழும்
# பின்னைத்திரிபுகள்
# இயற்கையும் முருகனும்
# வேண்டுகோள்

## குறிப்புகள்

## வெளி இணைப்புகள்
யூடியூபில்,  முருகன் அல்லது அழகு நூலைப்பற்றிய, சொற்பொழிவு
பகுப்பு:1927 தமிழ் நூல்கள்
பழங்காலத் தமிழர் வாணிகம் (நூல்)

**பழங்காலத் தமிழர் வாணிகம்** என்னும் நூல் மயிலை சீனி. வேங்கடசாமி அவர்கள் எழுதிய நூலாகும். இந்நூலை நியூ செஞ்சுரி புக் ஹவுஸ் பிரவேட் லிமிடெட் நிறுவனத்தார் 1990இல் மூன்றாம் பதிப்பாக வெளியிட்டனர்.

## நூலைப் பற்றி
இந்நூல் கடைச்சங்க காலத்தில் (அதாவது கி.மு.இரண்டாம் நூற்றாண்டு முதல் கி.பி.இரண்டாம் நூற்றாண்டுவரையில்) தமிழர் நடத்திய வாணிகத்தைப் பற்றிக் கூறுகிறது. அந்தக் காலத் தமிழர் இந்தியாவின் வடக்கே கங்கைக்கரை (பாடலிபுத்திரம்) முதலாகக் கிழக்குக்கரை மேற்குக்கரை நாடுகளில் நடத்திய வாணிகத்தைப் பற்றியும் தமிழகத்துக்கப்பால் கிழக்கே இலங்கை, சாவகநாடு (கிழக்கிந்தியத் தீவுகள்),மலேயா,பர்மா,முதலான கடல் கடந்த நாடுகளில் வாணிகத்தைப்பற்றியும், மேற்கே அரபு நாடுகள், எகிப்து, உரோம சாம்ராச்சியம் ஆகிய நாடுகளுடன் செய்த வாணிகத்தைப்பற்றியும் கூறுகிறது.

## உள்ளடக்கம்

# சங்க கால மக்கள் வாழ்க்கை
# பண்ட மாற்று
# போக்குவரத்துச் சாதனங்கள்
# தமிழ் நாட்டு வாணிகம்
# பிறநாட்டு வாணிகம்
# பழங்காலத் துறைமுகப்பட்டிணங்கள்
# தமிழகத்தின் மேற்குக்கரை துறைமுகங்கள்
# இலங்கைத் துறைமுகங்கள்
# விளைபொருளும் உற்பத்திப் பொருளும்

## குறிப்புகள்

பகுப்பு:1974 தமிழ் நூல்கள்
அர்பத் எலோ

**அர்பத் எம்ரிக் எலோ** (Arpad Emrick Elo, ஆகஸ்ட் 25, 1903 – நவம்பர் 5, 1992, இயற்பெயர்: எலோ அர்பத் இம்ரே) அவர்கள் எலோ தரவுகோள் முறையை உருவாக்கியவர். இவர் அங்கேரியில் பிறந்து பின்னர் அமெரிக்காவில் குடியேறிய ஓர் இயற்பியல் பேராசிரியர் ஆவார்.

## சதுரங்க விளையாட்டு வீரர்
எலோ மில்வோக்கி நகரத்தின் மார்க்வெட் பல்கலைகழகத்தில் இயற்பியல் பேராசிரியராகப் பணி புரிந்தார், பல்கலைக்கழகத்தில் இவர் ஒரு சதுரங்க விளையாட்டு வீரரும் ஆவார்.  மில்வோக்கி நகரத்தின் சிறந்த சதுரங்க விளையாட்டு வீரராகவும் திகழ்ந்தார்.

## எலோ தரவுகோள் முறை
முதன்மைக் கட்டுரை:எலோ தரவுகோள் முறை

எலோ தரவுகோள் முறை (Elo rating system) சதுரங்கம் போன்ற போட்டியாளர்-எதிர்-போட்டியாளர் பங்கேற்கும் விளையாட்டுக்களில் விளையாட்டாளர்களின் ஒப்பு நோக்கத்தக்க திறன் நிலைகளை கணக்கிடுவதற்கான முறையாகும். இந்த முறையை உருவாக்கிய அர்பத் எலோ பெயரிலேயே இது குறிப்பிடப்படுகிறது.

## மேற்கோள்கள்

பகுப்பு:1903 பிறப்புகள்
பகுப்பு:1992 இறப்புகள்
பகுப்பு:அமெரிக்க இயற்பியலாளர்கள்
பகுப்பு:அமெரிக்க சதுரங்க வீரர்கள்
பகுப்பு:அங்கேரிய சதுரங்க வீரர்கள்
கணிஹா

**கனிகா** என்னும் ஊர், ஒடிசா மாநிலத்தின் அனுகோள் மாவட்டத்தில் அமைந்துள்ளது. இது இதே பெயரில் அமைந்த மண்டலத்தின் தலைநகரம் ஆகும்.

## அரசியல்
இது தாள்சேர் சட்டமன்றத் தொகுதிக்கும், டேங்கானாள் மக்களவைத் தொகுதிக்கும் உட்பட்டது.

## சான்றுகள்

பகுப்பு:அனுகோள் மாவட்டத்திலுள்ள ஊர்களும் நகரங்களும்
நிவேதனப் பொருட்கள்

thumbnail|வலது|செந்நிற நெல்லில் ஆக்கப்பட்ட அவல்
இந்துக்களின் வழிபாட்டின்போது படைக்கப்படும் நிவேதனப் பொருட்கள்:

***பாணாக்கம்**: இது பால், நெய், தேன், சர்க்கரை, கற்கண்டு, வெல்லம், என்பவற்றுடன் பழவகைகளையும் சேர்த்து கலந்து தயாரிக்கப்படும்.

***துள்ளுமா**: அம்மன் சடங்குகளில் படைக்கப்படும் நிவேதனப் பொருட்களில் ஒன்று. இது பச்சை அரிசியில் இடிக்கப்பட்ட வறுக்காத மாவுடன் சர்க்கரை, கற்கண்டு, வெல்லம், பனங்கட்டி, மாதுளம்பழம்,வெங்காயம் எனப்வற்றைக் கலந்து இடிப்பதால் தயாரிக்கப்படும்.

***பொங்கல்**

***கடலை**

***அவல்**: ஊறவைத்து மசித்து இடிக்கப்பட்ட நெல்லில் ஆக்கப்படும் உணவாகும். இது இனிப்பு மற்றும் தேங்காய்ப் பூவுடன் பிசையப்பட்டு அவல் தயாரிக்கப்படுகின்றது.

***பிட்டு**: திருவெம்பாவை காலங்களில் சைவ ஆலயங்களில் நடைபெறும் பூசை *பிட்டுப் பூசை* எனப்படும். சிவபெருமான் கங்கையாறு பெருக்கெடுத்தபோது பிட்டுக்கு மண்சுமந்து கூலியாளாக வந்து ஆட்கொண்ட திருவிளையாடலை குறித்து இது அனுட்டிக்கப்படுகின்றது.

***கொழுக்கட்டை**: பச்சை மாவினால் செய்யப்படும். இதன் உள்ளீடாக தேங்காய்ப்பூ,வெல்லம், கற்கண்டு கொண்ட கலவை வைக்கப்படும். நீள் வடிவில் காணப்படும்.
thumbnail|கொழுக்கட்டை- சென்னையில் நடைபெற்ற த.வி பத்தாண்டு சந்திப்பில் சிற்றுண்டியாக வழங்கப்பட்ட போது எடுத்த படம்
***மோதகம்**:பச்சை மாவினால் செய்யப்படும். இதன் உள்ளீடாக தேங்காய்ப்பூ,வெல்லம், கற்கண்டு கொண்ட கலவை வைக்கப்படும்.கோளவடிவில் காணப்படும்.

பகுப்பு:இந்து சமய வழிபாட்டுப் பொருட்கள்
பகுப்பு:இனிப்புகள்
இந்தி எதிர்ப்புப் பாடல்கள் (நூல்)

**இந்தி எதிர்ப்புப் பாடல்கள்** என்னும் தொகுப்பு **பாரதிதாசன்** என்னும் புனைப்பெயரைக்கொண்ட **கனக.சுப்புரத்தினம்** என்னும் இயற்பெயரை உடைய கவிஞரால் முதலிரு இந்தித் திணிப்பு எதிர்ப்புப் போராட்டங்களின் பொழுது எழுதப்பட்ட 12 தமிழ்ப் பாடல்களின் தொகுப்பு ஆகும். சென்னை மாகாணத்தில் 1937ஆம் ஆண்டில் நடைபெற்ற முதலாம் இந்தி எதிர்ப்புப் போரின்பொழுது எழுத்தப்பட்ட, ‘எல்லாரும் வாருங்கள்’ என்னும் ஒரு பாடலும்  1948ஆம் ஆண்டில் நடைபெற்ற இரண்டாம் இந்தி எதிர்புப் போரின் பொழுது எழுதப்பட்ட 11 பாடல்களும் இத்தொகுப்பில் இருக்கின்றன. இவற்றுள் உள்ள 12 பாடல்களில் சில குயில் இதழில் வெளிவந்தவை ஆகும். வேறு சில இத்தொகுப்பிற்காகவே எழுதப்பட்டவை ஆகும்.

இத்தொகுப்பில் உள்ள பாடல்கள் ஒவ்வொன்றிற்கும் இசை, தாளம் ஆகிய குறிக்கப்பட்டு இருக்கின்றன. இந்நூலை வாங்குவோர் பாடல்களைப் படித்துவிட்டு நூலைப் போட்டுவிடாமல், சுரப்படுத்திப் பாடுவதோடு பிறரையும் பாடப் பயிற்றுவிக்க வேண்டும் என நூலில் முன்னுரையில் கோரிக்கை விடுத்திருக்கிறார்.

## பாடல்கள்
இத்தொகுப்பில் இடம்பெற்றுள்ள பாடல்கள் பின்வருமாறு:

## சான்றடைவு


## வெளியிணைப்புகள்
*http://www.tamilvu.org/slet/l9100/l9100pd1.jsp?bookid=146&pno=33
* தமிழ்நாடு விடுதலை முழக்கங்கள் (நான்காம் பகுதியைப் பார்)

பகுப்பு:தமிழ் இலக்கியம்
பகுப்பு:தமிழ் கவிதை நூல்கள்
பகுப்பு:இந்தியத் தமிழ் நூல்கள்
பகுப்பு:பாரதிதாசன் நூல்கள்
நாக்பூர் பல்கலைக்கழகம்

**இராச்டிரசந்து துக்கடோஜி மகாராஜ் நாக்பூர் பல்கலைக்கழகம்** (முன்னர் நாக்பூர் பல்கலைக்கழகம்), மகாராஷ்டிராவின் நாக்பூர் நகரத்தில் அமைந்துள்ளது. இது துக்கடோஜி மகாராஜ் என்பவரின் நினைவாகப் பெயரிடப்பட்டது.

## முன்னாள் மாணவர்கள்
* பி. வி. நரசிம்ம ராவ், இந்தியாவின் முன்னாள் குடியரசுத் தலைவர்
* தேவேந்திர பத்னாவிசு, மகாராஷ்டிர முதல்வர்
* ஏக்நாத் ராமகிருஷ்ண ரானாடே, விவேகானந்த கேந்திரம் நிறுவனர்
* முகம்மது இதயத்துல்லா, முன்னாள் முதன்மை நீதிபதி
* நிதின் கட்காரி, மத்திய அமைச்சர்

## சான்றுகள்

## இணைப்புகள்
* பல்கலைக்கழகத்தின் தளம்

பகுப்பு:மகாராட்டிராவில் கல்வி
பகுப்பு:நாக்பூர் மாவட்டம்
பகுப்பு:இந்தியப் பல்கலைக்கழகங்கள்
ராஜ்பத்

[right|240px|thumb|இரைசினா குன்றிலிருந்து கர்தவ்ய பாதை, தொலைவில் [இந்தியாவின் வாயில்.]]
thumb|right|275px|text|கர்தவ்ய பாதையில் இராசபுதன ரெஜிமென்ட்டைச் சேர்ந்த வீரர்களின் அணிவகுப்பு

**கர்தவ்ய பாதை அல்லது கடமைப் பாதை**, இதன் பழைய பெயர் **இராஜ பாதை**. இந்தியாவின் தலைநகர் புது தில்லியில் இரைசினா குன்றில் உள்ள குடியரசுத் தலைவர் மாளிகையிலிருந்து விஜய் சௌக்கு,  இந்தியாவின் வாயில் வழியாக தியான் சந்த் தேசிய விளையாட்டரங்கம் வரை அமைந்துள்ள பொதும்பர் சாலையாகும். இந்த நிழற்சாலையின் இருபுறங்களிலும் பெரிய புற்றரைகள், கால்வாய்கள், மர அடுக்குகள் வரிசையாக அமைக்கப்பட்டுள்ளன. இந்தியாவின் முதன்மையான சாலைகளில் ஒன்றாக விளங்குகின்றது. இங்கு ஆண்டுதோறும் சனவரி 26 அன்று குடியரசுநாள் அணிவகுப்பு நடைபெறுகின்றது. இந்தச் சாலை கிழக்கு-மேற்காக அமைந்துள்ளது. இதனை வடக்கு-தெற்காக உள்ள ஜன்பத் குறுக்கிடுகின்றது.

இரைசினா குன்றின் மீது இராஜ்பத்தின் இருபுறமும் தலைமைச் செயலகக் கட்டிடத்தின் வடக்கு, தெற்கு வளாகங்கள் அமைந்துள்ளன. இச்சாலையின் ஒரு முனையில் குடியரசுத் தலைவர் மாளிகை அமைந்துள்ளது. விஜய் சௌக்கில் சன்சத் மார்கு குறுக்கிடுகின்றது; இந்தியா கேட்டிலிருந்து வரும்போது வலதுபுறத்தில் இந்திய நாடாளுமன்ற இல்லத்தைக் காணலாம். காந்தி திரைப்படத்தின் துவக்கக் காட்சி இராஜ்பத்திலிருந்து துவங்குகின்றது.

## பெயர் மாற்றம்
8 செப்டம்பர் 2022 அன்று  இராஜ்பத் சாலையில்  நேதாஜி சுபாஷ் சந்திர போசின் 28 அடி உயர சிலையை  திறந்து வைத்த இந்தியப் பிரதமர் நரேந்திர மோதி இச்சாலைக்கு **கடமைப் பாதை** (**கர்தவ்ய பாதை**) எனப்பெயர் மாற்றி வைத்தார். 

## சான்றுகள்

பகுப்பு:தில்லி சுற்றுப் பகுதிகள்

பகுப்பு:புது தில்லி
பகுப்பு:தில்லியில் போக்குவரத்து
பகுப்பு:இந்தியாவில் உள்ள சாலைகள்
சுங்கை ஊடாங்

**சுங்கை ஊடாங்** (ஆங்கிலம், மலாய் மொழி: ***Sungai Udang***) என்பது மலேசியா, மலாக்கா, மத்திய மலாக்கா மாவட்டத்தில் அமைந்து இருக்கும் ஒரு கடற்கரை நகரமாகும். மலேசியாவின் மிகப் பெரிய இராணுவ முகாம்களில் ஒன்றான திரண்டாக் இராணுவ முகாம் *(Terendak Camp)* இங்கே அமைந்து உள்ளது. இராணுவ அதிரடிப்படையின் வளாகம் என்றும் புகழாரம் செய்யப்படுகிறது.

1987-ஆம் ஆண்டு, இங்கு பெட்ரோனாஸ் எண்ணெய்ச் சுத்திகரிப்பு ஆலை உருவாக்கப்பட்டது. இருப்பினும், 1997-ஆம் ஆண்டிற்குப் பின்னர், இந்த நகரம் துரிதமாக வளர்ச்சி கண்டது.

இங்கு திரண்டாக் இராணுவ முகாமில் பணிபுரியும் இராணுவத்தினரின் குடும்பங்களே பெரும்பான்மையாக உள்ளன. இராணுவத்தில் இருந்து ஓய்வு பெற்றவர்களும் இங்கு நிரந்தரமாகத் தங்கி விட்டனர். இரு வகையான இராணுவ முகாம்கள் உள்ளன. திரண்டாக் இராணுவ முகாம்; சுங்கை ஊடாங் இராணுவ முகாம், ஆகியவையே அந்த முகாம்கள் ஆகும்.
 
## போக்குவரத்து தொடர்புகள்

### பிற நகரங்கள்
* மலாக்கா நகரத்தில் இருந்து 21 கி.மீ.;
* அலோர் காஜாவில் இருந்து 25 கி.மீ.;   
* ஆயர் குரோ வடக்கு-தெற்கு விரைவுசாலை (மலேசியா) கட்டணச் சாவடியில் இருந்து 28 கி.மீ.;
தொலைவில் இருக்கிறது.

சுங்கை ஊடாங்கிற்கு மிக அருகில் இருப்பது மஸ்ஜித் தானா, மலாக்கா நகரங்களாகும்.

## சுங்கை ஊடாங் பெயரைக் கொண்ட இடங்கள்
* கம்போங் சுங்கை ஊடாங், கிள்ளான், சிலாங்கூர் 
* கம்போங் சுங்கை ஊடாங், டுங்குன், திரங்கானு 
* கம்போங் சுங்கை ஊடாங், நிபோங் திபால், பினாங்கு
* தஞ்சோங் சுங்கை ஊடாங், பங்கோர் தீவு, பேராக் 
* கம்போங் சுங்கை ஊடாங், யான், கெடா

## மேற்கோள்கள்

பகுப்பு:மலேசிய நகரங்கள்
பகுப்பு:மலாக்காவில் உள்ள நகரங்கள்
விகடன் இயர் புக் 2015

**விகடன் இயர் புக் 2015** என்பது ஒரு விகடன் பிரசுரமாகும். இந்நூல் பொது அறிவினை வளர்த்துக் கொள்ள பயனாகும் தகவல் களஞ்சியமாகும். விகடன் இயர் புக் வரிசையில் இது மூன்றாவது நூலாகும்.

உலக நாடுகளைப் பற்றிய குறிப்பு, இந்தியாவின் மாநிலங்கள் தொடர்பான கருத்துக்கள், தமிழ்நாட்டுத் தகவல்கள், அறிவியல் தொழில் நுட்பம் பற்றிய கட்டுரைகள், பொது அறிவு மற்றும் போட்டித் தேற்வாளர்களுக்குப் பயன்படும் செய்திகளின் தொகுப்பு எனப் பலவிடயங்களைப் பற்றி கூறும் ஒரு புத்தகமாக உள்ளது. இந்திய ஆட்சிப்பணியில் உள்ளவர்கள் பலர் பங்களித்துள்ளனர். சுமார் 900 பக்கங்களை இந்நூல் கொண்டுள்ளது.

பகுப்பு:தமிழ்க் கலைக்களஞ்சியங்கள்
பிரமந்தலாறு

**பிரமந்தலாறு** () என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் சிறிய ஆறு ஆகும். மேலும் இந்த ஆறு வடக்கு முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இந்த ஆறு சுண்டிக்குளம் என்னும் கடற்காயலில் கடலுடன் கலக்குகின்றது.

## மேற்கோள்கள்

பகுப்பு:வட மாகாண ஆறுகள்
பகுப்பு:முல்லைத்தீவு
பகுப்பு:கிளிநொச்சி மாவட்ட ஆறுகள்
ஏற்பிணைப்பி

உயிர்வேதியியலில் அல்லது மருந்தியலில் ஒரு உயிர் மூலக்கூற்றுடன் உயிரியல் தேவைகளுக்காக சிக்கலான பிணைப்பை ஏற்படுத்திக் கொள்ளும் ஒரு சாரப்பொருள் (பெரும்பாலும் ஒரு சிறிய மூலக்கூறு) **ஏற்பிணைப்பி** (*ligand*) எனப்படும். புரத-ஏற்பிணைப்பிப் பிணைப்பில் ஏற்பிணைப்பியானது இலக்குப் புரதம் ஒன்றுடன் பிணைந்து ஒரு சமிக்கையைத் தொடக்கிவைக்கும் மூலக்கூறாக விளங்குகிறது. டி.என்.ஏ-ஏற்பிணைப்பிப் பிணைப்பில் டி.என்.ஏ இரட்டைச்சுருளுடன் பிணையும் ஒரு சிறிய மூலக்கூறாகவோ அல்லது அயனியாகவோ அல்லது  ஒரு புரத மூலக்கூறாகவோ இருக்கின்றது. இந்தப் பிணைப்புகள் அயனிப்பிணைப்பு, ஐதரசன் பிணைப்பு, வண்டர்வாலின் விசை போன்ற மூலக்கூற்றிடை விசைகள் மூலம் நிகழ்கின்றது.

ஏற்பிணைப்பி ஏற்பியுடன் (ஏற்பிப் புரதம்) பிணைந்து அதன் வேதியற் கட்டமைப்பை மாற்றுகின்றது. வேதியல் கட்டமைப்பு மாறிய ஏற்பிப்புரதம் அதன் தொழிற்படு நிலையைத் தீர்மானிக்கின்றது. நொதி வினைபொருட்கள் (substrates), நொதி வினைத்தடுப்பிகள் (inhibitors), வினைச் செயலூக்கிகள், நரம்பிய சமிக்கைபரப்பிகள் (neurotransmitters) ஆகியன ஏற்பிணைப்பிகளுள் அடங்குகின்றன.

## இவற்றையும் பார்க்க
*ஈந்தணைவி

## மேற்கோள்கள்


பகுப்பு:உயிர்வேதியியல்
பகுப்பு:வேதிப் பிணைப்பு
பகுப்பு:மருந்தியல்
பகுப்பு:புரதங்கள்
உயிரியல் இலக்கு

ஏற்பிணைப்பி அல்லது ஒரு மருந்து போன்ற ஒரு தனி உருவொன்று தேடிச்சென்று பிணைப்பில் ஈடுபடக்கூடிய ஒரு வாழும் உயிரியின் ஏதாவதொரு அமைப்பு **உயிரியல் இலக்கு** (biological target) எனப்படும். பொதுவான உயிரியல் இலக்கு வகைகள் புரதங்களும் கருவமிலங்களும் ஆகும். ஒரு மருந்தியல் சம்பந்தமான செயற்படுநிலையில் உள்ள மாத்திரைக்கான இலக்கு, இன்சுலின் போன்ற இயக்குநீருக்கான ஏற்பி இலக்குகள், அல்லது புறத்தூண்டலுக்கான இலக்குகள் என்று வெவ்வேறு உயிரியல் இலக்குகள் வரையறுக்கப்படுகின்றன. ஒரு சமிக்கை மூலம் இலக்கு "மோதப்பட்டு" அதன் செயற்பாடு மாற்றமடைவதே இவற்றின் உள்ளார்ந்த நோக்கம். நொதியங்கள் போன்ற புரதங்கள், அயனிக் கான்கள், ஏற்பிகள் ஆகியன உயிரியல் இலக்குகள் ஆகும்.

## மேற்கோள்கள்

பகுப்பு:மருந்தியல்
பகுப்பு:உயிர்வேதியியல்
பகுப்பு:உயிரியல் துறைச்சொற்கள்
தோமஸ் மால்தஸ்

**தோமஸ் ராபர்ட் மால்தஸ்** (*Thomas Robert Malthus*, பிப்ரவரி 13,1766 - டிசம்பர் 29, 1834) இங்கிலாந்தைச் சேர்ந்த பொருளாதார அறிஞர், அரசியல் பொருளாதார ஆய்வாளர் மற்றும் மக்கள்தொகை ஆய்வாளர் ஆவார். மக்கள் தொகைப் பெருக்கத்துக்கும் உணவு உற்பத்திக்கும் இடையிலான கணிதத் தொடர்பு ஒன்றை வழங்கினார்.

## மக்கள் தொகைக்கோட்பாடு பற்றிய கட்டுரை
முதன்மைக் கட்டுரை: மக்கள் தொகைக்கோட்பாடு பற்றிய கட்டுரை

மக்கள் தொகைப்பெருக்கம் எப்போதும் உணவு உற்பத்தி மற்றும் பகிர்தலை விட அதிகளவாகவே இருக்கும். மக்கள்தொகையின் அளவானது பெருக்கல் விருத்தியின் அடிப்படையினில் (உ+ம்:2,4,8,16,32,64) அதிகரித்துச் செல்லும் போக்கு உடையது அதே சமயம் உணவு உற்பத்தியின் அளவு கூட்டல் விருத்தியின் அடிப்படையில்(உ+ம்:1,2,3,4,5,6) அதிகரிக்கும் தன்மையினை கொண்டது இதன் காரணமாக எதிர்காலத்தில் உணவு பற்றாக்குறை தோன்றும் என்றும் நாட்டினில் பலவிதமான குழப்பங்கள்,வறுமை,போர் போன்ற அழிவுஅபாயங்கள் ஏற்படும் என்ற மால்தஸ் எதிர்வுகூறலே *மக்கள் தொகைக்கோட்பாடு பற்றிய கட்டுரை* என்ற  நூலின் அடிப்படைக் கருத்தாகும்.

## மேற்கோள்கள்

பகுப்பு:1766 பிறப்புகள்
பகுப்பு:1834 இறப்புகள்
பகுப்பு:பிரித்தானியப் பொருளியலாளர்கள்
பகுப்பு:ஆங்கிலேய அறிவியலாளர்கள்
லாவ் ஷே

**லாவ் ஷே** (; பிப்ரவரி 3, 1899 – ஆகஸ்ட் 24, 1966) ஒரு சீன எழுத்தாளர். இவரது இயற்பெயர் ஷூ க்விங்சுன். இருபதாம் நூற்றாண்டின் குறிப்பிடத்தக்க சீன எழுத்தாளர்களில் ஒருவராக இவர் கருதப்படுகிறார். பெய்ஜிங் வட்டார வழக்கைத் தன் படைப்புகளில் பயன்படுத்துவதில் புகழ்பெற்றவர்.

பகுப்பு:1899 பிறப்புகள்
பகுப்பு:1966 இறப்புகள்
பகுப்பு:சீன எழுத்தாளர்கள்
இதய மாற்று அறுவைச் சிகிச்சை

**இதய மாற்றீட்டு சத்திரச் சிகிச்சை ** அல்லது  **இதய மாற்று அறுவைச் சிகிச்சை ** (*heart transplant*, *cardiac transplant*) இதயச் செயலிழப்பின் கடைசி நிலையில் உள்ள  ஒருவருக்கு அல்லது தீவிர குருதி ஊட்டக்குறை இதய நோய் உள்ளவருக்கு இன்னொரு மனிதனில் இருந்து பெறப்பட்ட ஆரோக்கியமான இதயத்தை மாற்றீடு செய்யும் சத்திர சிகிச்சையாகும். 2008ஆம் ஆண்டு நிலவரப்படி பெரும்பாலும் அண்மையில் இறந்த உடல் உறுப்புக் கொடையாளரின் வேலை செய்கின்ற இதயம் எடுக்கப்பட்டு நோயாளிக்குப் பொருத்தப்படுகின்றது. நோயாளியின் இதயம் அகற்றப்படலாம் அல்லது தனது இடத்திலேயே கொடையாளி இதயத்திற்கு ஆதரவாக  செயல்படுமாறு விட்டு வைக்கப்படலாம். மாற்று இதய சிகிச்சை மேற்கொண்டவர்களின் வாழ்நாள் சராசரியாக 15 ஆண்டுகள் வரை கூடுவதாக மதிப்பிடப்படுகின்றது. இதய மாற்று அறுவை சிகிச்சை இதய நோய்க்கான  மருத்துவத் தீர்வாக கருதப்படுவதில்லை; நோயாளியின் வாழ்நிலை தரத்தை உயர்த்தும் உயிர்காப்பு சிகிச்சையாக கருதப்படுகின்றது.

நீண்ட காலம் இதய நோய் உள்ளவர்களுக்கும், இதயத் தசை நோய்கள் காரணமாக இதயம் செயலிழக்கும் நிலையில் உள்ளவர்களுக்கும் இது தேவைப்படுகிறது. பொதுவாக மூளை செயலிழந்த ஒருவரிடமிருந்து இதயம் பெறப்படுகிறது. இவ்வாறான சத்திரச் சிகிச்சையில் *இதயம்-நுரையீரல் மாற்றுவழி இயந்திரம்* பயன்படுத்தப்படுகின்றது. நோயாளியின் இதயத் துடிப்பு நிறுத்தப்பட்டு இடது வலது சோனை அறைகளிலன் சுவரின் ஒரு பகுதியை விட்டு ஏனைய இதயப்பகுதி அகற்றப்படுகிறது. வழங்கியில் இருந்து பெறப்பட்ட இதயம் நோயாளியின் விடப்பட்ட இதயத்தின் பகுதிகளுடன் பொருந்துமாறு இணைக்கப்படுகின்ற்து. முடியுரு நாடிகளுடனும் நாளங்கள் போன்ற பிரதான குருதிக் குழாய்களுடனும் புதிய இதயம் இணைக்கப்படுகின்றது.

## மேற்கோள்கள்

பகுப்பு:இதயக் கோளாறுகள்
பகுப்பு:அறுவை மருத்துவம்
வீச்சுப் பண்பேற்றம்

**வீச்சுப் பண்பேற்றம்** அல்லது **வீச்சு மட்டிசைப்பு** (Amplitude modulation)(**AM**) என்பது தகவல் தொடர்புத் துறையில் கடத்தி அலையின் (carrier wave) மீது சாதாரண அலைகளை கலந்து இலகுவாக நீண்ட தூரம் கொண்டுசெல்லும் முறைகளில் ஒன்றாகும். வீச்சுப் பண்பேற்றத்திலோ வீச்சு மாறக்கூடியது; அதிர்வெண் மாறாதது. வானொலி அலைகளைக் கொண்டு செல்வதில் வீச்சுப் பண்பேற்றம் பயன்படுகின்றது.

## நியம AM அலை குறித்த கணிப்பு முறை
அதிர்வெண் *f<sub>c</sub>* ஐயும் வீச்சம் *A* ஐயும் கொண்ட காவி அலை (sine அலை) ஒன்றைக் கருதுக. அது பின்வரும் சமன்பாட்டால் தரப்படும்.
:c(t) = A\cdot \sin(2 \pi f_c t)\,.

*m*(*t*) பண்பேற்றம் பெற்ற அலைவடிவம். இவ் எடுத்துக்காட்டுக்கு  சைன் அலை கொண்ட அதிர்வெண் *f<sub>m</sub>*பண்பேற்றத்தையும், அது  அதை விட மிகச்சிறிய அதிர்வெண் *f<sub>c</sub>* எடுத்தால்:

:m(t) = M\cdot \cos(2 \pi f_m t + \phi)\,,

இங்கு *M* மட்டிசைப்பின் வீச்சம். *M*

பகுப்பு:தொலைத்தொடர்பு
பகுப்பு:மின்னணுவியல்
புதுச்சேரியில் சுற்றுலாத்துறை

150px|thumb|right|புதுச்சேரி கடற்கரையில் உள்ள காந்தி சிலை, இரவு நேரத்தில்

புதுச்சேரி மற்றும் காரைக்கால் கிழக்கு கடலான, வங்காள விரிகுடா கரையில் அமைந்துள்ளது. இந்த கடற்கரை நகரம் பிரஞ்சு காலனித்துவ கட்டிடங்கள் மற்றும் தமிழ் பாணி நகர்ப்புற கட்டிடக்கலை கொண்டுள்ளது.

## பேரடைஸ் கடற்கரை
150px|thumb|left|பேரடைஸ் கடற்கரை, புதுச்சேரி
புதுவை மாநிலம், அரியாங்குப்பத்தை அடுத்த நோணாங்குப்பம் சுண்ணாம்பாறு படகு குழாம் உள்ளது. புதுவையில் உள்ள சுற்றுலாத்தலங்களில் ஒன்றான இங்கு விடுமுறை நாட்களிலும், பண்டிகை நாட்களிலும் வெளி மாநிலங்களில் இருந்தும், உள்ளூரில் இருந்தும் ஏராளமான சுற்றுலா பயணிகள் வருகின்றனர்.

பேரடைஸ் கடற்கரைக்கு, சுண்ணாம்பார் உல்லாச விடுதி இருந்து 8 கிலோ மீட்டர் தொலைவில் உள்ளது. பேரடைஸ் கடற்கரைக்கு சுண்ணாம்பார் ரிசார்டில் இருந்து நாம் படகு மூலம் பயணம் செய்ய வேண்டும். சுண்ணாம்பார் உல்லாச விடுதி NH45A அமைந்துள்ளது.

## புதுச்சேரி கடற்கரை
[150px|thumb|right|[புரொமனேட் கடற்கரை|புதுச்சேரி கடற்கரை, புதுச்சேரி]]

புரொமனேட் கடற்கரை (Promenade Beach) புதுச்சேரியை ஒட்டிய கடற்கரைகளில் மிகவும் பிரபலமானது. இது வங்காள விரிகுடாவுக்கு கரையாக அமைந்துள்ளது. இதை ஒட்டி 1.2 கிலோமீட்டர் நீண்ட சாலை உள்ளது. இது போர் நினைவகத்தில் (War Memorial) தொடங்கி டூப்ளே பூங்கா (Dupliex Park) வரை உள்ள குபேர் (Goubert) வீதியில் முடிவடைகிறது. இங்கு பிரஞ்சு தூதரகம் அமைந்துள்ளது.

இங்கு லா காபே என்ற ஒரு உணவகம் கடற்கரை ஓரத்தில் அமைந்துள்ளது. கடற்கரை ஓரத்தில் அதிக பிரஞ்சு பாரம்பரிய கட்டிடத்தை காணலாம்.

## ஓயிட் டவுன்
150px|thumb|left|ஓயிட் டவுன், புதுச்சேரி
150px|thumb|right|ஓயிட் டவுன், புதுச்சேரி
ஓயிட் டவுன் புதுச்சேரி கடற்கரை அருகில் உள்ளது. பிரஞ்சு காலனித்துவ பாரம்பரிய கட்டிடங்கள், ஓயிட் டவுனில் உள்ளன.

புதுச்சேரியில் இரு சக்கர வாகனங்கள் வாடகைக்கு கிடைக்கின்றன. 2014 ஆம் ஆண்டின் டிசம்பர் கணக்கின் படி, ஹொண்டா ஆக்டிவா இரு சக்கர வாகனம், ஏறத்தாழ 300 ரூபாய் நாள் வாடகைக்கும், பல்சர் இரு சக்கர வாகனம் ஏறத்தாழ 350 ரூபாய் நாள் வாடகைக்கும் கிடைக்கிறது. ஓயிட் டவுனில் இரு சக்கர வாகனங்கள் அல்லது மிதிவண்டியில் சுற்றுவது ஒரு சுகமான அனுபவம்.

## அரவிந்தர் ஆசிரமம்
thumb|அரவிந்தர் ஆசிரமம்

அரவிந்தர் ஆசிரமம் அரவிந்த கோஷ் என்ற ஒரு இந்திய சுதந்திர போராட்ட வீரர், கவிஞர், தத்துவஞானியால் 1926ல் நிறுவப்பட்டது. அரவிந்தர்  ஆசிரமத்தின் பார்வையாளர்கள் நேரம் காலை  8 மணி முதல் 12 மணி வரை, மதியம் 2 மணி முதல் மாலை 6 மணி வரை ஆகும்.

## ஆரோவில் மாத்ரி மந்திர்

ஆரோவில்லின் ஆன்மா’ என்று ஸ்ரீஅன்னையால் வருணிக்கப் பெற்ற ‘மாத்ரி மந்திர்’ என்ற வடசொல்லுக்கு ‘அன்னை ஆலயம்’ என்று பொருள். எனினும், அதற்கெனச் சிலையோ, வழிபாடோ பூசனைகளோ இங்கு எதுவும் மேற்கொள்ளப் பெறுவதில்லை. சமய, சமயச் சடங்குகள் கடந்த நிலையில் பிரபஞ்ச அன்னையாகிய மகாசக்தியை உணரும் வண்ணத்தில் உருவாக்கப் பெற்ற இக்கோள வடிவிலான மனஒருமை அரங்கு 1971 ஆம் ஆண்டு ஸ்ரீஅன்னையின் பிறந்த நாளன்று அடிக்கல் நாட்டப் பெற்றுக் கட்டுமானப் பணிகள் மேற்கொள்ளப்பட்டது. பிரபஞ்ச அன்னையின் நான்கு மகாசக்தியின் செயல்பாடுகளைக் குறிக்கும் வண்ணம், இங்கு நான்கு தூண்கள் அமைக்கப் பெற்றுள்ளன.

## இவற்றையும் பார்க்கவும்
* தமிழ்நாட்டில் சுற்றுலாத்துறை
* கோவாவில் சுற்றுலாத்துறை

## மேலும் காண்க

## மேற்கோள்கள்
அலெக்சிசு சிப்ராசு

**அலெக்சிசு சிப்ராசு** (*Alexis Tsipras*, ; பிறப்பு 28 சூலை 1974) is a கிரேக்க அரசியல்வாதியும் சனவரி 26, 2015 முதல் கிரேக்கப் பிரதமராகப் பொறுப்பேற்றுள்ளவரும் ஆவார்.  தீவிர இடதுசாரிக் கூட்டணியின் (SYRIZA) தலைவராக 2009 முதல் இருந்து வருகின்றார். முதன்முதலாக 2009ஆம் ஆண்டு தேர்தல்களில் வென்று கிரேக்க நாடாளுமன்றத்திற்கு தேர்ந்தெடுக்கப்பட்ட சிப்ராசு  எதிர்க்கட்சித் தலைவராக பொறுப்பு வகித்தார். 2014ஆம் ஆண்டில் நடந்து ஐரோப்பிய ஆணையத்திற்கான தேர்தல்களில் தலைவர் பதவிக்கு ஐரோப்பிய இடதுசாரிகளின் கட்சி சார்பாக போட்டியிட்டார்.   சனவரி 25, 2015 அன்று சிப்ராசு பொதுத்தேர்தல்களில் சிரிசாவிற்கு பெரும் வெற்றியை ஈட்டித் தந்தார்;  36% வாக்குகளும் நாடாளுமன்றத்தின் 300 இடங்களில் 149 இடங்களில் வெற்றியும் கிடைத்தது.
## மேற்சான்றுகள்

பகுப்பு:கிரேக்க அரசியல்வாதிகள்
பகுப்பு:1974 பிறப்புகள்
பகுப்பு:அரசுத்தலைவர்கள்
பகுப்பு:வாழும் மக்கள்
தீவிர இடதுசாரிக் கூட்டணி

**தீவிர இடதுசாரிக் கூட்டணி** (*Coalition of the Radical Left*) (, *Synaspismós Rizospastikís Aristerás*), பேச்சுவழக்கில் **சிரிசா** (SYRIZA, ) கிரேக்கக் குடியரசில் உள்ள ஓர் இடது-சாரி அரசியல் கட்சி ஆகும்.   துவக்கத்தில் இது இடதுசாரி மற்றும் தீவிர இடதுசாரி கொள்கையுடைய கட்சிகளின் கூட்டணியாக நிறுவப்பட்டு 2012ஆம் ஆண்டிலிருந்து தனிக்கட்சியாக இயங்குகின்றது.

## மேற்சான்றுகள்

பகுப்பு:கிரேக்க அரசியல்
பகுப்பு:இடதுசாரி அரசியல்
நீரோவின் விருந்தினர்கள் (ஆவணப்படம்)

**நீரோவின் விருந்தினர்கள்** ( *Nero's Guest*) என்னும் ஆவணப்படத்தை தீபா பாட்டியா இயக்கியுள்ளார். நாட்டில் உள்ள விளை நிலங்கள் எல்லாம் வீட்டுமனைகளாகவும், நவீன அடுக்குமாடிக் குடியிருப்புகளாகவும் மாறிவருகின்றன. கடந்த ஆண்டுகளில் லட்சம் உழவர்கள் வாழ்வைத் தொலைத்துத் தற்கொலை செய்துகொண்டிருக்கிறார்கள். அவர்களை நம்பியிருந்த குடும்பங்கள் நடுவீதியில் நிற்கின்றன. ஆனால், இந்த ஊடகங்கள் இதை ஒரு பொருட்டாகவே கருதவில்லை. மீடியாக்களின் கேமிராக்கள் இவர்களின் பக்கம் திரும்ப மறுப்பதில் ஒரு வர்க்க அரசியல் ஒளிந்து கிடக்கிறது.

ஆனால் பொருளாதார அறிஞர் அமிர்தியா சென்னால் * பஞ்சம் பட்டினி குறித்த உலக அறிஞர்களுள் ஓருவர்* என வருணிக்கப்பட்ட இந்து பத்திரிகையின் கிராமப்புற பிரச்சனைகளுக்கான செய்தி ஆசிரியரான சாய்நாத், தனது குழுவினருடன் நாடு எங்கும் அலைந்து திரிந்து இந்தப்பிரச்சினை உலகின் கவனத்திற்குக் கொண்டு வந்தார். தமது எழுத்து, உரைகளின் வழியே இப்பிரச்சினை கவனப்படுத்தி உள்ளார். இந்தப் படம் அந்தத் தரவுகளின் அடிப்படையில் உருவாக்கப்பட்டுள்ளது. நீரோவின் விருந்தினர்கள் என்ற இப்படம் இந்திய உழவர்கள் எதிர்கொள்ளும் நெருக்கடிகளின் கதை.

## வெளி இணைப்புகள்
*ஆவணப்படத்தின் தளம் 

பகுப்பு:வேளாண்மை
பகுப்பு:ஆவணத் திரைப்படங்கள்
குமரிக்கோட்டம்

**குமரி கோட்டம்** (Kumari Kottam) பி. நீலகண்டன் இயக்கத்தில் 1971 ஆம் ஆண்டு சனவரி மாதம் 26 ஆம் தேதியில் வெளிவந்த இந்தியத் தமிழ்த் திரைப்படமாகும்.  இத்திரைப்படத்தில் எம். ஜி. ஆர், ஜெயலலிதா ஆகியோர் நாயகன், நாயகியாகவும் அசோகன், சோ ஆகியோர் முக்கிய கதாபாத்திரத்திலும் நடித்திருந்தனர். எம்.எசு.விசுவநாதன் இப்படத்திற்கு இசையமைத்தார்.

## நடிகர்கள்

## பாடல்கள்

## மேற்கோள்கள்

## வெளி இணைப்புகள்

பகுப்பு:1971 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:ஜெயலலிதா நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:சச்சு நடித்த திரைப்படங்கள்
மருதநாட்டு இளவரசி

**மருதநாட்டு இளவரசி** (*Maruthanad Elavarasee*) 1950 ஆம் ஆண்டு ஏப்ரல் மாதம் 2 ஆம் தேதியன்று கோவிந்தன் நிறுவனம் எடுத்த தமிழ்த் திரைப்படமாகும். இதில் எம்.ஜி.ஆர் மற்றும் சானகி இணைந்து நடித்திருந்தனர். இத்திரைப்படத்திற்கு மு. கருணாநிதி வசனம் எழுதியிருந்தார். மருதநாட்டு இளவரசி என்ற இத்திரைப்படத்தை ஜி.முத்துசாமி தயாரித்தார். காசிலிங்கம் படத்தொகுப்பையும் ஜி.தொரை ஒளிப்பதிவையும் கையாண்டனர்.

## நடிப்பு
* எம்.ஜி.ஆர்
* வி. என். சானகி
* பி. எஸ். வீரப்பா
* எம். ஜி. சக்ரபாணி
* புளிமூட்டை ராமசாமி
* டி. கே. நாகரத்தினம்
* சி. கே. சரஸ்வதி
* கொட்டபுளி ஜெயராமன்
* என். எஸ் நாராயண பிள்ளை
* எம். எஸ். திருப்பதிசாமி
* டி. எம். ராமசாமி பிள்ளை
* கே. மீனாட்சி

## மேற்கோள்கள்

## வெளி இணைப்பு
*https://www.imdb.com/title/tt1468864/

பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. சக்கரபாணி நடித்த திரைப்படங்கள்
பகுப்பு:1950 தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:பி. எஸ். வீரப்பா நடித்த திரைப்படங்கள்
தேவலி சட்டமன்றத் தொகுதி (மகாராட்டிரா)

**தேவலி சட்டமன்றத் தொகுதி** (Deoli-Pulgaon Assembly constituency)  மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது வார்தா மாவட்டத்தில் உள்ள நான்கு சட்டமன்றத் தொகுதிகளில் ஒன்றாகும்  தேவலி, வார்தா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:மகாராட்டிர சட்டமன்றத் தொகுதிகள்
இலித்தியம் அயனி மின்கலம்

**இலித்தியம் அயனி மின்கலம்** மறுமின்னூட்டத்திற்கு ஏற்ற மின்கல வகையைச் சார்ந்தது. இதில் இலித்தியம் அயனிகள் மின்னாற்றல் வெளியேற்றத்தின் பொழுது எதிர்மறை மின்வாயிலிருந்து நேர்மறை மின்வாயிற்கு இடம்பெயருகின்றன. மின்னூட்டதின் பொழுது இந்த விடயம் எதிர்திசையில் நடைபெறுகிறது. மடிக்கணினி, கைபேசி போன்றவற்றில் பயன்படுத்தப்படும் இவ்வகையான மின்கலன்களை விமானத்தில் கொண்டு செல்ல தடை விதிக்கப்பட்டுள்ளது.

## மேலும் பாா்க்க
* இலித்தியம்
* மின்கலம்
* அயனி

## மேற்கோள்கள்

பகுப்பு:மின்கலங்கள்
பகுப்பு:20-ஆம் நூற்றாண்டுக் கண்டுபிடிப்புகள்
படாபூர் சட்டமன்றத் தொகுதி

**படாபூர் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதியாகும். இது முராதாபாத் மக்களவைத் தொகுதிக்கு உட்பட்டது.

## பகுதிகள்

2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் பிஜ்னோர் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
*நகினா வட்டத்தில் உள்ள படாபூர், புரேணி ஆகிய கனுங்கோ வட்டங்களும், படாபூர் நகராட்சியும்
*தாம்பூர் வட்டத்தில் உள்ள கத்ராபாத், அப்சல்கர் ஆகிய கனுங்கோ வட்டங்களும், அப்சல்கர் எம்.பி

## சட்டமன்ற உறுப்பினர்
### பதினாறாவது சட்டமன்றம்
*காலம்:மார்ச்சு 2012 முதல்
*உறுப்பினர்: மொகமது கசி 
*கட்சி: பகுஜன் சமாஜ் கட்சி

## சான்றுகள்


பகுப்பு:உத்தரப் பிரதேச சட்டமன்றத் தொகுதிகள்
பகுப்பு:பிஜ்னோர் மாவட்டம்
தாம்பூர் சட்டமன்றத் தொகுதி

**தாம்பூர் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதியாகும். இது நகினா மக்களவைத் தொகுதிக்கு உட்பட்டது.

## பகுதிகள்

2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் பிஜ்னோர் மாவட்டத்தில் உள்ள கீழ்க்காணும் பகுதிகள் உள்ளன.
*தாம்பூர் வட்டத்தில் உள்ள ஷேர்கோட் கனுங்கோ வட்டம்
*தாம்பூர் வட்டத்தில் உள்ள சேஹரா கனுங்கோ வட்டத்தின் அஜித்புர்தாசி, பெகேரா தந்தா, சக் மொகமது நகர், ஜமாபூர், ஜஸ்மோர், மன்பூர் சிவபுரி, மித்தேபூர், மொகமது அலிபூர் மாதோ, முக்கேர்புரி, பாலன்பூர், ரசூல்பூர் மொகமது குலி, சப்தல்பூர், சத்தோபர், சபீயாபாத், சலாராபாத், சேஹரா ஆகிய பத்வார் வட்டங்கள்
*தாம்பூர் வட்டத்தில் உள்ள தாம்பூர் கனுங்கோ வட்டத்தின் அம்கேரா ஷஞ்சார்பூர், பம்னோலி, சக்ராஜ்மால், தாம்பூர் ஹுசேன்பூர், பதேஹுல்லாபூர் காஸ், மவுசாம்பூர் ஜைத்ரா, மோஹ்ரி, மொசான்பூர் சூரஜ், நிந்துரு ஆகிய பத்வார் வட்டங்கள்
*தாம்பூர் வட்டத்தில் உள்ள தாம்பூர், ஷேர்கோட், சேஹரா ஆகிய முனிசிபாலிட்டி போர்டுகள்

(கனுங்கோ வட்டம் என்பது வட்டத்தின் உட்பிரிவு. பத்வார் வட்டம் என்பது கனுங்கோ வட்டத்தின் உட்பிரிவு)

## சட்டமன்ற உறுப்பினர்
### பதினாறாவது சட்டமன்றம்
*காலம்: மார்ச்சு 2012 முதல்
*உறுப்பினர்:மொகமது சந்து சவுகான்
*கட்சி: சமாஜ்வாதி கட்சி

## சான்றுகள்


பகுப்பு:உத்தரப் பிரதேச சட்டமன்றத் தொகுதிகள்
பகுப்பு:பிஜ்னோர் மாவட்டம்